als_Latn dik_Latn sag_Latn
Këpucët Hi-Tech që ju tregojnë rrugën (Burimi: Balkanweb, www.balkanweb.com)
Shumë shpejt, pritet të dalin në treg këpucët që do ju tregojnë rrugën. Ky projekt është realizuar nga dy të rinj indian kanë krijuar një startua, me dy produkte një këpucë tejet komode me dizajn Hi-Tech dhe që mund të përshtatet për këmbë të ndryshme. Fillimisht ideja e tyre ishte që nëpërmjet leximit të dridhjeve të këmbëve, këpuca të ketë mundësin të lidhet me GPS dhe telefon, dhe në këtë mënyrë të tregojë rrugën.
Qëllimi i tyre ishte që të krijonin një produkt për personat që kanë probleme me shikimin, pasi që sipas tyre janë rreth 280 milionë njerëz të verbër në gjithë botën. Pasi përfunduan studimet në Shtetet e Bashkuara të Amerikës, Sharma dhe ortaku i tij Krispian Lawrence, krijuan këtë projekt me anë të një Bluetoothi që lejon komunikimin me një aplikacion të ndodhur në smartphone.
Në pjesën e thembrës ndodhet një bateri e vogël e cila zgjat plot 6 orë. Por për tu orientuar në rrugë duhet parë nga ekrani, pasi në këtë mënyrë jepen sinjale se ku duhet të ecni. E nëse jeni duke ecur pa një synim të caktuar, këpuca do t’iu tregojë një pikë interesante ku mund të ndaleni, si një lulishte apo një muze.
05.04.2014
Burimi: Balkanweb
als_Latn als_Latn als_Latn als_Latn unk als_Latn